kanañ a rit gant ar strollad oktopus kafe : pevare eo bet savet ar strollad ? petra eo ho choant ?  Savet eo bet ar strollad e 2003 tro dro da dri soner, Jean Floch (akordeoñs), Alain Léon (gitar) et Pierrick Tardivel (gourebed). Ar pal a oa er penn-kentañ seniñ traoù hengounel en ur mod nevez, mes ivez sevel tonioù  nevez ha labourat en un doare digor war stummoù WAR BRIM. Krouet eo bet danvez seniñ lechiet e Breizh mes digor war ar bed hag an amzer a-vremañ.  E 2006 on bet pedet gante. Dar choulz-se eo en em droet ar raktres hag an doare labourat kentoch war zu ar vouezh : gêrioù, pozioù chansonioù ha gwerzioù, barzhonegoù e rimoù pe e KOMZOU-PLAEN, e galleg pe e brezhoneg, eus Breizh pe eus lech all. E miz meurzh 2006 hon eus kemeret perzh e Nevez Amzer ar Varzhed (Printemps des poêtes). Kinniget hon eus  un dibab testennoù hag istorioù karantez (Per-Jakez Hélias, Max Jacob...). Abaoe hon eus kendalchet da vont pelloch war an hent-se : klask el lennegezh, adaptiñ gant sonerezh, lenn a vouezh uhel. Alies mat eo tammoù buhez berr ha lemm a vez kontet gant klotennoù pobl pe gerioù kizelet ha masonet gant skrivagnerien. Plijout a ra deomp an dro lavar « gwerz à lencre de seiche » evit ar meskaj liv «sépia» an hengoun gant liv pluenn arzourien a-vremañ.